מנכ"ל משרד החינוך, שמשון שושני, שיגר בימים האחרונים איגרת בנושא שפעת החזירים למנהלי מוסדות החינוך, לקראת החזרה ללימודים בחודש הבא.
.באיגרת נאמר, בין היתר: ''לאחרונה חלה התפרצות של מחלת שפעת מזן חדש. המחלה מועברת מאדם לאדם בין אם הוא מבוגר או הוא ילד. ההידבקות בשפעת מתרחשת ביתר קלות במקומות סגורים ביניהם: כיתות לימוד, כיתות גן, חדרי מורים ואולמות. סימני מחלת השפעת הם: חום, שיעול, כאבי גרון, כאבי ראש וכאבי שרירים. האמצעי היעיל והחשוב ביותר למניעת הדבקה בשפעת הוא הקפדה על היגיינה אישית - רחיצת ידיים לעיתים תכופות והימנעות מאכילה ומשתייה מכלים משותפים.
1. יש לעדכן את רשימת הטלפונים של כלל התלמידים והצוות למקרה שבו יידרש להעביר מידע טלפוני.
2. מומלץ להתעדכן כל בוקר באתר משרד הבריאות לגבי הנחיות חדשות בכתובת www.health.gov.il, וכמו כן ניתן לפנות בכל שאלה למשרד הבריאות.
3. יש לקיים הסברה והדרכה בקרב כל התלמידים בנושא דרכי השמירה על היגיינה אישית ועל האופן, שבו אפשר למנוע הדבקות במחלת השפעת.
4. יש להקפיד על כך שילדים או מבוגרים חולים לא יגיעו למוסד החינוכי.
5. בחזרה ללימודים לאחר מחלה, יש להקפיד על המצאת אישור רפואי מהרופא המטפל, על פי הכללים המקובלים.
בימים הקרובים יפרסם משרד החינוך חומר חינוכי בנושא שפעת החזירים וההתמודדות איתה באתר האינטרנט של הפיקוח על הבריאות במשרד החינוך, בכתובת : www.education.gov.il/briut .
המנהלים גם הונחו לפנות בכל שאלה בנושא להמפקחת על תחום הבריאות, עירית ליבנה.
ממחוז צפון במשרד החינוך נמסר, כי מנהלת המחוז , ד'ר אורנה שמחון , הנחתה השבוע את מנהלי מוסדות החינוך בצפון להקפיד הקפדה יתירה על מערך כללי ההתנהגות וקודהפעולה בכל הקשור להיערכות במצב של שפעת בסכנת התפשטות גבוהה , כפי שהותוו באיגרת מנכ"ל המשרד.